Kara-Balta

Kara-Balta (kirg. Кара-Балта) on piiritasoinen kaupunki Tšüin alueella Kirgisiassa. Se sijaitsee Tšüin laaksossa Žaiylin piirin ympäröimänä Kara-Baltajoen varrella 62 kilometriä Biškekistä länteen. Kaupungissa oli arviolta 59 600 asukasta vuonna 2025. Kara-Baltan ja Koš-Tegirmenin taajamat sekä Kalininin kylä yhdistettiin Kara-Baltan kaupungiksi vuonna 1975. Siellä rikastettiin paikallista uraanimalmia vuodesta 1955. Kara-Baltan kautta kulkee Taškentin, Tarazin ja Biškekin välinen maantie ja rautatie. Kaupunki on Tšüin alueen tärkein teollisuuskeskus. Siellä toimii malmirikastamojen lisäksi elintarvike-, sähkölaite- ja kevyttä teollisuutta. Kaupungissa on myös erilaisia korkeakouluja ja ammattioppilaitoksia. Lähteet Aiheesta muualla Kaupungin sivusto